stanford-oval/wikipedia huggingface dataset:
Basil Radford
Valikoitu filmografia

| Vuosi | Alkuperäinen nimi | Suomenkielinen nimi | Huomiota |
| --- | --- | --- | --- |
| 1929 | Barnum Was Right |  |  |
| 1929 | Woman to Woman | Nainen naista vastaan |  |
| 1930 | Seven Day's Leave |  |  |
| 1932 | There Goes the Bride | Hullut häät |  |
| 1937 | Young and Innocent | Nuori ja viaton |  |
| 1937 | Captain's Orders |  |  |
| 1938 | The Lady Vanishes | Nainen katoaa | Naunton Waynen kanssa |
| 1938 | Convict 99 |  |  |
| 1939 | Trouble Brewing |  |  |
| 1939 | Let's Be Famous |  |  |
| 1939 | Jamaica Inn | Jamaica Innin rannikkorosvot |  |
| 1939 | Shall We Join the Ladies? |  |  |
| 1939 | Secret Journey |  |  |
| 1940 | Girl in the News |  |  |
| 1940 | Night Train to Munich | Yöpikajuna | Naunton Waynen kanssa |
| 1940 | The Flying Squad |  |  |
| 1940 | Room for Two |  |  |
| 1941 | Crook's Tour* |  |  |
| 1942 | The Next of Kin |  | Naunton Waynen kanssa |
| 1942 | Unpublished Story |  |  |
| 1943 | Dear Octopus |  |  |
| 1943 | Millions Like Us | Sota-avioliitto | Naunton Waynen kanssa |
| 1945 | The Way to the Stars | Tie tähtiin |  |
| 1945 | Dead of Night | Kuolema saapuu yöllä | Naunton Waynen kanssa |
| 1946 | The Captive Heart | Unohdettu vanki |  |
| 1948 | The Winslow Boy | Tapaus Winslow |  |
| 1948 | Quartet | Kvartetti | Naunton Waynen kanssa |
| 1949 | It's Not Cricket |  | Naunton Waynen kanssa |
| 1949 | Passport to Pimlico | Passi Pimlicoon | Naunton Waynen kanssa |
| 1949 | Whisky Galore! | Whiskyä, whiskyä! |  |
| 1950 | Chance of a Lifetime | Elämän tilaisuus |  |
| 1951 | The Galloping Major | Majurin hevoshuolet | perustuu Radfordin tarinaan |
| 1951 | White Corridors |  |  |
Baitullah Mehsud

Baitullah Mehsud (بیت اللہ محسود; n. 1974 – 23. elokuuta 2009) oli pakistanilainen heimojohtaja Etelä-Waziristanissa ja Tehrik-i-Taliban Pakistanin johtaja.
Baitullah ei saanut erityistä muodollista koulutusta vaan opiskeli madrassassa. Oppilaana hän matkusti usein Afganistaniin avustamaan Talibania sen šarian toteutuksessa.
Baitullah nousi johtoon vuonna 2004 Nek Mohammadin kuoleman jälkeen. Seremoniassa, johon osallistui viisi johtavaa taliban-komentajaa, Mullah Omar nimitti hänet Mehsudin alueen kuvernööriksi.
Mehsud solmi aselevon Pakistanin viranomaisten kanssa 8. helmikuuta 2005. Sopimuksessa Pakistanin armeija veti joukkonsa hänen hallitsemaltaan alueelta. Hänen piti pidättäytyä hyökkäyksistä hallituksen joukkoja vastaan, avustaa kehitysprojekteissa ja estää ulkomaisten militanttien toiminta. Sopimus raukesi kuitenkin jo heinäkuussa 2005.
Joulukuussa 2007 Mehsud julistettiin perustetun Tehrik-i-Taliban Pakistanin johtajaksi. Vuoden 2009 aikana ryhmittymää on syytetty lukuisista verisistä iskuista myös siviilejä vastaan. Pakistanin armeijan päällikkö vaatikin hänen eliminoimistaan. Yhdysvallat tarjosi hänestä viiden miljoonan dollarin palkkion ja Pakistan 615 000 Yhdysvaltojen dollaria.
Elokuussa 2009 miehittämättömällä koneella tehty ohjusisku tuhosi hänen anoppinsa talon, ja iskussa kuoli hänen vaimonsa. Myös Mehsud sai iskussa vakavia vammoja, joihin hän kuoli 23. elokuuta.
Hänen seuraajakseen tuli Hakimullah Mehsud.
Aiheesta muualla

Profile: Baitullah Mehsud, BBC
Banggai

Saaristo ja sen etäisyys Sulawesista.
Banggai on saaristo Indonesiassa, Keski-Sulawesin provinssin (Sulawesi Tengah) itäpäässä. Se muodostuu noin 120 saaresta.  Pelenginsalmi erottaa sen Sulawesin pääsaaresta. Banggain eteläpuolella on Bandanmeri, pohjoispuolella Molukkimeri. Suurin saarista on W-muotoinen Peleng (2 406 km²) ja toiseksi suurin Banggai, joka sijaitsee aivan Pelengin vieressä sen itäpuolella. Sen pinta-ala on 268 km². Muita saaria ovat Bowokan, Labobo, Kebongan, Kotudan, Tropettenando, Timpau, Salue Besar, Salue Kecil, Masepe ja Bangkulu.
Banggain saaristo muodostaa oman hallintoalueensa. Saarista vain 69:llä on asutusta, ja yhteenlaskettu asukasmäärä on noin 160 000. Suurin kaupunki on Banggai, joka sijaitsee Banggain saaren länsirannalla. Saariston hallintoalueen pääkaupunki muutti Pelangin saaren puolelle Salakaniin vuonna 2008.
Saaristossa on runsaasti upeita koralliriuttoja, joille järjestetään sukellusretkiä. Riutoilla on jyrkkiä seinämiä ja luolia, ja niillä elää monia selkärangattomien ja selkärankaisten lajeja, joista helmikardinaaliahven on tunnetuin endeeminen laji.
Baix Empordà

| Baix Empordà Bajo Ampurdán |
| --- | --- |

 Baix Empordàn sijainti Kataloniassa
 Koordinaatit: 41°56′N, 3°3′E 
Valtio:  Espanja
Itsehallintoalue:  Katalonia
Maakunta:  Girona
Hallinto:  
 – hallinnon tyyppi:  Comarca
 – hallinnollinen keskus:  La Bisbal del Ampurdán
 – suurin kaupunki:  Palafrugell
Pinta-ala:  701,7 km²
Väkiluku:  130 738
 – väestötiheys:  186,3 as./km²
 
www.baixemporda.cat
Baix Empordà (esp. Bajo Ampurdán) on paikallishallintoalue eli comarca Gironan maakunnassa, Katalonian itärannikolla Espanjan koillisosassa. Comarcan hallinnollinen keskus on La Bisbal d'Empordà.
Empordà jaettiin vuonna 1936 kahteen osaan. Ne ovat Baix Empordà ja Alt Empordà.
Kunnat

Baix Empordà jakautuu 37 kuntaan.
| 0 | 1 | 2 |
| --- | --- | --- |
|  Albons  Begur  Bellcaire d'Empordà  La Bisbal d'Empordà  Calonge  Castell-Platja d'Aro  Colomers  Corçà  Cruïlles, Monells i Sant  Sadurní de l'Heura  Foixà  Fontanilles  Forallac  |  Garrigoles  Gualta  Jafre  Mont-ras  Palafrugell  Palamós  Palau-sator  Pals  Parlavà  La Pera  Regencós  Rupià  Sant Feliu de Guíxols  |  Santa Cristina d'Aro  Serra de Daró  Tallada d'Empordà  Torrent  Torroella de Montgrí  Ullà  Ullastret  Ultramort  Vall-llobrega  Verges  Vilopriu  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ca:Baix Empordà
Käännös suomeksi
Bazacle

| Bazacle |
| --- | --- |
 Bazacle vuonna 2012, Briennen kanavan vedenotto oikealla
Tyyppi:  vesivoimala
Omistaja:  EDF
Sijainti:  Toulouse, Ranska
Koordinaatit:  43°36′15″N, 1°25′56″E
Bazacle (myös Chaussée du Bazacle) on Garonnejoen kohta, josta on päässyt ylittämään joen kahlaamalla. Samalla se on ollut syy Toulousen kaupungin syntyyn tähän kohtaan joen varteen. Bazacleen perustettiin kelluvat myllyt 1100-luvulla, jotka myöhemmin korvattiin joen rantaan rakennetuilla myllyillä. 1300-luvulla myllyn omistajat perustivat maailman ensimmäisen tunnetun osakeyhtiön, Société des moulins de Bazacle. Vuonna 1888 Société Toulousaine d'Electricité muutti myllyt vesivoimalaitokseksi, jonka sähköllä valaistiin Toulousen keskustaa. Vuonna 1946 valtiollinen sähköyhtiö EDF osti alueen. EDF Bazacle Complex tarjoaa yleisölle opastettuja kierroksia toimivassa vesivoimalassa.
Aiheesta muualla

Kuvia tai muita tiedostoja aiheesta Bazacle Wikimedia Commonsissa
Badding Rockers

| Badding Rockers> Tiedot |
| --- | --- |
Toiminnassa:  1988–1993
Tyylilaji:  suomirock
Kotipaikka:  Suomi
Laulukieli:  suomi
Jäsenet:  Marko Haavisto, basso ja laulu   Ismo Leponiemi, kitara, harmonikka   Jari Mattila, kitara   Marko Haapalainen, rummut   Mikko Saira, sähköurut  
Levy-yhtiö:  Pyramid  
Infobox OKNimi-testi OK: 
Badding Rockers oli 1980- ja 1990-lukujen vaihteessa vaikuttanut suomalainen rock-yhtye, joka soitti pääasiassa omaa tuotantoaan ja myös Rauli "Badding" Somerjoen kappaleita cover-versioina. Yhtyeen keulahahmona toimi laulaja/lauluntekijä-basisti Marko Haavisto, joka on myöhemmin tullut tunnetuksi muun muassa yhtyeistä Kulkukoirat ja Poutahaukat.
Jäsenet > Kolmas vuoro -levyllä

Marko Haavisto – basso ja laulu
Ismo Leponiemi (kitara, harmonikka)
Jari Mattila (kitara)
Marko Haapalainen (rummut)
Mikko Saira (sähköurut)
Jäsenet > Rauhaton sydän -levyllä

Marko Haavisto – basso ja laulu
Mika Rokka – kitara
Ville Uljas – kitara
Kuja Salmi – rummut
Julkaisut

Rock 'n' roll keijukainen (1987)
Rauhaton sydän (1989)
Kolmas vuoro (1993)
Rock'n'Roll ja kiitos hei (2022)
Erityisopetus

Erityisopettaja ohjaa oppilasta
Erityisopetus (oppilaan erityinen tuki) on tarkoitettu opiskelijoille, jotka tarvitsevat erityisiä opetusjärjestelyjä tai oppilashuoltopalveluja laaja-alaisten oppimisvaikeuksien,  älyllisen kehitysvamman, neurologisen kehityshäiriön, tunne-elämän häiriön, sosiaalisen sopeutumattomuuden, liikunta- tai aistivamman tai esimerkiksi pitkäaikaissairauden vuoksi.
Erityisopetusta järjestetään esiasteelta toiselle asteelle. Erityistä tukea tarvitsevien opiskelijoiden koulunkäynti ja sen kehittäminen on ollut viime vuosinamilloin? yhtenä ammatillisen koulutuksen painopistealueena. Viime vuosien aikanamilloin? erityisopetus on lisääntynyt myös lukioissa.
Erityisopetuksen lisääntyminen

Erityisopetuksen oppilaiden määrä kasvoi noin 60 prosenttia vuosina 2001–2010. Perusopetuksen päättövaiheessa yksilöllistettyä oppimäärää suorittavien oppilaiden osuus kaksinkertaistui samana ajanjaksona.
Noin yhdeksän prosenttia Suomen peruskoululaisista oli erityisopetuksen piirissä vuonna 2010. Erityisopetusta saavia poikia oli kaksinkertainen määrä verrattuna tyttöihin. Noin 40 prosentilla erityisopetukseen siirretyistä siirto johtui laaja-alaisista oppimisvaikeuksista. Kaksi kolmannesta heistä oli poikia.
Oppilaan erityinen tuki pyritään järjestämään ensisijaisesti oppilaan omassa lähikoulussa ja muun opetuksen yhteydessä. Mikäli se ei ole mahdollista, oppilaalle osoitetaan lähin tarkoituksenmukainen koulu ja erityisluokkapaikka. Noin puolet erityistä tukea tarvitsevista oppilaista on integroitu kokonaan tai osittain yleisopetuksen ryhmiin. Suomi kuuluu niihin Euroopan maihin, joissa on eniten oppilaita erityisluokilla.
Erityisopetuksen ensisijaisena tavoitteena on tukea oppilaan opiskelua siten, että yleisen oppimäärän mukaiset tavoitteet on mahdollista saavuttaa. Jos oppilas ei tukitoimista huolimatta saavuta yleisen oppimäärän mukaisia tavoitteita, oppimäärää voidaan yksilöllistää. Yksilöllistäminen voi koskea perusopetuksen koko oppimäärää tai vain yksittäisiä oppiaineita.
Kolmiportainen tuki

Vuodesta 2010 Suomen perusopetuksessa on käytetty kolmiportaisen tuen järjestelmää:
Lievin tuen muoto on yleinen tuki, jota opettaja voi antaa esimerkiksi tukiopetuksena ja joustavina opetusjärjestelyinä.
Jos tuen tarve on suurempi, siirrytään tehostettuun tukeen, joka voidaan toteuttaa omassa yleisopetuksen luokassa, erityisopettajalla tai niiden yhdistelmänä. Tuki on säännöllistä tai koostuu useista eri tukimuodoista.
Erityinen tuki on vielä vahvempi tuen muoto, ja sen toteuttamisessa päävastuu on erityisopettajalla. Sitä annetaan niille oppilaille, joiden kasvun, kehityksen tai oppimisen tavoitteiden saavuttaminen ei toteudu tehostetun tuen tukitoimilla.
Perusopetuksen opetuksen järjestäjä tekee erityisestä tuesta virkapäätöksen. Ennen päätöksen tekemistä opetuksen järjestäjän on kuultava oppilasta ja tämän huoltajaa sekä tehtävä oppilaasta pedagoginen selvitys. Päätöstä tarkistetaan ainakin toisen vuosiluokan jälkeen ja ennen seitsemännelle vuosiluokalle siirtymistä. Erityisen tuen päätöksessä päätetään oppilaan pääsääntöinen opetusryhmä, mahdolliset tulkki- ja avustajapalvelut sekä tarvittaessa oppilaan opetuksen poikkeava järjestäminen. Erityisen tuen päätökseen liittyy HOJKS-päätös eli henkilökohtainen opetuksen järjestämistä koskeva suunnitelma.
Erityinen tuki (luokkamuotoinen erityisopetus)

Oppilas voidaan ottaa tai siirtää erityisopetuksen erityisryhmään, jos koulun tukitoimet tiedetään riittämättömiksi tai ne ovat osoittautuneet riittämättömiksi oppilaan tarpeisiin nähden. Lisäksi oppilaan tilanteen tulee asiantuntija-arviointien perusteella vaatia erityisopetukseen ottoa tai siirtoa. Suomen perusopetuslain mukaan erityisopetukseen otetuille tai siirretyille oppilaille tarkoitetussa opetusryhmässä saa olla enintään kymmenen oppilasta. Pidennetyn oppivelvollisuuden piirissä oleville oppilaille tarkoitetussa opetusryhmässä saa olla enintään kahdeksan oppilasta, ja vaikeimmin kehitysvammaisista oppilaista muodostetussa opetusryhmässä saa olla enintään kuusi oppilasta.
Erityinen tuki (luokkamuotoinen erityisopetus) > Opetussuunnitelmat

Suomen peruskoulujen erityisopetuksen erityisryhmillä on hyvin erilaisia opetussuunnitelmia riippuen siitä, millaisille oppilaille ryhmä on tarkoitettu.
Erityinen tuki (luokkamuotoinen erityisopetus) > Opetussuunnitelmat > EAUT

EAUT-opetus on tarkoitettu autismin kirjon oppilaille, joilla on vaikeuksia muun muassa vuorovaikutuksessa ja kommunikaatiossa. Joissakin kunnissa autistiset lapset on sijoitettu EHA- tai EMU-luokkiin.
Erityinen tuki (luokkamuotoinen erityisopetus) > Opetussuunnitelmat > EDY

EDY-opetus on tarkoitettu oppilaille, joilla on kehityksellinen kielihäiriö. Opetus on yleisen opetussuunnitelman tasoista, mutta olennaisena erityistavoitteena on pyrkiä voittamaan tai ohittamaan kielellinen erityisvaikeus. Luokassa voidaan käyttää kommunikoinnin tukena esimerkiksi kuvia.
Erityinen tuki (luokkamuotoinen erityisopetus) > Opetussuunnitelmat > EHA

EHA- eli harjaantumisopetus on tarkoitettu lievästi tai keskiasteisesti kehitysvammaisille oppilaille, jotka kuuluvat pidennetyn oppivelvollisuuden piiriin. Opetuksen tavoitteet ja opetusmenetelmät laaditaan jokaiselle oppilaalle yksilöllisesti, ja pääpaino opetuksessa on käytännöntaitojen oppimisella. Peruskoulun jälkeinen koulutus on yksilöllistä, päivittäistaitojen vahvistamista sekä itsenäistymistä tukevaa ohjausta.
Erityinen tuki (luokkamuotoinen erityisopetus) > Opetussuunnitelmat > EHV

EHV-opetus on tarkoitettu syvästi kehitysvammaisille oppilaille. Opetus on yksilöllistä, lapsen tarpeet ja kehitystason huomioonottavaa kokonaisvaltaista ohjaamista.
Erityinen tuki (luokkamuotoinen erityisopetus) > Opetussuunnitelmat > EKU

EKU-opetus on tarkoitettu kuuroille ja vaikeasti kuulovammaisille oppilaille. Opetus tapahtuu suurelta osin viittomakielellä tai viittomakielen tuella.
Erityinen tuki (luokkamuotoinen erityisopetus) > Opetussuunnitelmat > EMU

EMU- eli mukautettu opetus on tarkoitettu oppilaille, jotka eivät tukitoimista huolimatta suoriudu peruskoulun yleisopetuksesta esimerkiksi laaja-alaisten oppimisvaikeuksien, kehityksen viivästymisen tai lievän kehitysvamman vuoksi. Keskeisenä erityistavoitteena on perustietojen ja -taitojen hallinta sekä kädentaitojen kehittäminen. Opetussuunnitelma on yleistä opetussuunnitelmaa kevyempi ja painottaa enemmän perusasioita. Mukautetun opetuksen jälkeen jatko-opintokelpoisuus on kapeampi kuin yleisopetuksen oppimäärän suorittaneilla.
Erityinen tuki (luokkamuotoinen erityisopetus) > Opetussuunnitelmat > ENÄ

ENÄ-opetus on tarkoitettu näkövammaisille oppilaille. Suomessa on muutama näkövammaisten erityiskoulu, mutta yleensä näkövammaiset lapset käyvät koulua yleisopetuksen ryhmissä, jolloin opetuksessa pyritään ottamaan huomioon heidän erityistarpeensa materiaalin, välineiden ja henkilökohtaisen avustajan osalta.
Erityinen tuki (luokkamuotoinen erityisopetus) > Opetussuunnitelmat > ESY (SOPE)

ESY- ja SOPE-opetus (sosiaalista sopeutumista ja tunne-elämää tukeva opetus) on tarkoitettu sopeutumisvaikeuksista, käytöshäiriöstä tai tunne-elämän ongelmista kärsiville oppilaille. Opetus on peruskoulun yleisopetuksen tavoitteiden mukaista, keskeisenä erityistavoitteena on kuntouttaa oppilaat kykenemään opiskelemaan myös suuressa ryhmässä. Luokan käytännöt muotoutuvat oppilaiden tarpeiden mukaan, ja työskentelyssä korostuvat rutiinit ja strukturoidut työskentelytavat.
Erityinen tuki (luokkamuotoinen erityisopetus) > Opetussuunnitelmat > EVY

EVY-opetus on tarkoitettu oppilaille, joilla on neurologisista syistä johtuvia erityisvaikeuksia (esimerkiksi keskittymisen tai toiminnanohjauksen vaikeuksia tai tarkkaavaisuus- ja ylivilkkaushäiriö) ja jotka tästä syystä tarvitsevat tavallista enemmän opettajan ohjausta, aikaa ja huomiota. Nämä lapset toimivat monessa asiassa normaalien lasten tapaan, mutta tietyissä tilanteissa he tarvitsevat erityistoimia hyödyntääkseen kykyjään. Opetus on peruskoulun yleisopetuksen tavoitteiden mukaista.
Nivelvaiheen tuki

Erityisopetusta järjestetään myös niille, joilla ei ole sen tarpeesta tehty hallinnollista päätöstä. Tähän ryhmään kuuluvat muun muassa maahanmuuttajat ja nivelvaiheen oppilaat tai opiskelijat. Nivelvaiheiksi kutsutaan siirtymiä varhaiskasvatuksesta esiopetukseen, esiopetuksesta perusopetukseen ja sen sisällä 6. luokalta 7. luokalle sekä siirtymää perusopetuksesta toiselle asteelle. Nivelvaiheessa oppilas tarvitsee tavallista enemmän tukea. Nivelvaiheita onkin pyritty vähentämään esimerkiksi poistamalla vuoden 1999 asetuksesta jako ala- ja yläasteeseen.
Erityisopetuksen kritiikkiä

Kansainväliset tutkimukset osoittavat, että oppilas oppii erityisluokassa keskimäärin vähemmän kuin tavallisessa luokassa. Yhdistyneet Kansakunnat onkin pyrkinyt edistämään jo vuosikymmeniä politiikkaa, jossa kaikilla oppilaille annettaisiin oikeus opiskella tavallisessa luokassa. Erityisluokalle ("pienluokalle") siirto saisi olla vain harvinainen poikkeus. YK:n yleiskokouksen teki vuonna 1993 päätöksen, jonka mukaan kouluviranomaiset ovat velvollisia järjestämään vammaisten henkilöiden opetuksen tavallisilla luokilla. Myös Euroopan unioni on tukenut tätä kehitystä.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Erityisopetus.com (Arkistoitu – Internet Archive)
Beaglensalmi

Beaglensalmi.
Beaglensalmi eli Beaglen kanaali sijaitsee Etelä-Amerikan Tulimaassa mantereen eteläkärjessä. Se erottaa toisistaan Tulimaan pääsaaren Isla Grande de Tierra del Fuegon pienemmistä saarista, joiden nimet ovat Nueva, Picton, Navarino, Hoste, Londonderry ja Stewart Islands. Salmen itäosa on osa Chilen ja Argentiinan välistä rajaa, länsiosa kuuluu kokonaan Chilelle.
Salmi on noin 240 kilometriä pitkä ja kapeimmasta kohdastaan vain viisi kilometriä leveä.
Salmen pohjoisrannalla sijaitsee maailman eteläisin kaupunki Ushuaia. Kanaali on nimetty  alueen kartoitustyössä käytetyn  HMS Beagle -laivan mukaan. Laivan tunnetuin matkustaja oli Charles Darwin.
Beaglensalmen kartta
Bazainville

| Bazainville |
| --- | --- |
 Kunnantalo
 vaakuna
 Bazainville
 Koordinaatit: 48°48′16″N, 1°40′07″E 
Valtio:  Ranska
Alue:  Île-de-France
Departementti:  Yvelines
Arrondissementti:  Mantes-la-Jolie
Pinta-ala:  
 – Kokonaispinta-ala:  12,0 km²
Väkiluku (2019):  1 457 
 – Väestötiheys:  121 as./km²
Kunnan numero:  78048
 
 Kunnan kotisivut 
Infobox OKVirheellinen NIMI-arvo: 
Bazainville on kunta Ranskassa Yvelinesin departementissa Île-de-Francen alueella. Se sijaitsee noin 57 km Pariisista länteen.
Saint-Nicolasin kirkko
Kunnan keskustassa on Saint-Nicolasin kirkko. Se oli ennen 1800-lukua luostarikirkko. Luostari muutettiin yksityisasunnoksi 1800-luvulla, ja lopulta se purettiin vuonna 1944. Luostarin paikalle rakennettiin uusia rakennuksia, mutta luostarin puutarha on edelleen olemassa.
Aiheesta muualla

Kuvia tai muita tiedostoja aiheesta Bazainville Wikimedia Commonsissa
Augusta Taurinorum

| Augusta Taurinorum> Colonia Julia Augusta Taurinorum |
| --- | --- |
 Augusta Taurinorumin kaupunginmuurien Porta palatina -portti, jossa on antiikin aikaisia ja niiden päällä keskiaikaisia rakenteita.
Sijainti
 Augusta Taurinorum
Koordinaatit:  45°4′18″N, 7°41′9″E
Valtio:  Italia
Paikkakunta:  Torino, Piemonte
Historia
Tyyppi:  kaupunki
Ajanjakso:  n. 25 eaa.–
Kulttuuri:  antiikki
Valtakunta:  Rooman valtakunta Länsi-Rooman valtakunta
Alue:  Regio XI Transpadana, Italia
Provinssi:  Aemilia et Liguria (n. 293–395) Liguria (n. 395–)
Aiheesta muualla
  Augusta Taurinorum Commonsissa 
Infobox OKNimi-testi OK: 
Augusta Taurinorum (lat.; m.kreik. Αὐγούστα Ταυρινῶν, Augūsta Taurinōn) oli antiikin aikainen kaupunki Gallia transpadanassa Italiassa. Se on kehittynyt nykyiseksi Torinon kaupungiksi ja sijaitsi sen paikalla.
Maantiede

Augusta Taurinorum sijaitsi Padus (nyk. Po) -joen varrella sen ja Duria minor (nyk. Dora Riparia) -joen risteämäkohdassa. Padus-joki muuttui purjehduskelpoiseksi kaupungin paikasta alaspäin. Tämä seikka, sekä se, että Augusta Taurinorumin kautta kulki tärkeä tie Mediolanumista ja Ticinumista Kottisten Alppien solille ja edelleen Gallia transalpinaan, tekivät kaupungin sijainnista edullisen.
Historia

Augusta Taurinorumin paikalla oli alun perin liguureihin kuuluneiden taurinien asutus, joka oli heimon pääpaikka, ja jonka nimi Appianoksen mukaan oli Taurasia. Hannibal valtasi sen heti laskeuduttuaan Alpeilta Italiaan. Keisari Augustus teki siitä roomalaisen colonian, ja niin se sai nimen Augusta (Colonia Julia Augusta Taurinorum). Kaupungin perustaminen ajoitetaan vuoteen 25 eaa. eli suunnilleen samoihin aikoihin kuin Augusta Praetorian perustaminen. Perustaminen liittyi paitsi roomalaisten sotilaallisiin päämääriin seudulla, myös tarpeeseen luoda asutuspaikka veteraaneille sekä seudun asukkaille, jotka oli otettu mukaan Rooman kansalaisuuteen.
Augusta Taurinorum mainitaan antiikin lähteissä tämän lisäksi vain Othon ja Vitelliuksen välisen vuonna 69 jaa. käydyn sisällissodan yhteydessä. Tuolloin Vitelliuksen joukot polttivat merkittävän osan kaupungista. Plinius vanhemmalta ja Tacitukselta sekä lukuisista piirtokirjoituksista käy kuitenkin ilmi, että Augusta Taurinorum säilytti asemansa coloniana, ja oli merkittävä kaupunki edelleen myöhemmällä keisarikaudella.
Nimi Augusta vaikuttaa jääneen ajan kuluessa pois käytöstä, ja kaupunkiin viitattiin yhä useammin sen alkuperäisasukkaiden nimellä Taurini, mikä esiintyy muun muassa itinerariumeissa. Tästä on kehittynyt nykyisen kaupungin nimi Torino. Se säilyi merkittävänä paikkana Länsi-Rooman kukistumisen jälkeenkin, ja siitä tuli Piemonten alueen keskus. Kaupungissa on säilynyt vain vähäisiä jäänteitä antiikin ajalta.
Rakennukset ja löydökset

Augusta Taurinorum oli ympäröity muureilla, joiden pituus oli noin 2,96 kilometriä ja joiden sisään jäi noin 45 hehtaarin kokoinen alue. Kaupungissa oli roomalaisen linnoitetun colonian ruutuasemakaava. Alkuperäisen ruutukaavan koko oli noin 770 × 710 metriä, ja se oli tehty hieman koillis-lounaissuunnassa. Se jakaantui neljään osaan, joita rajasivat pohjois-eteläsuuntainen cardo maximus -katu ja itä-länsisuuntainen decumanus maximus -katu. Pienemmät kadut jakoivat nämä osat pienempiin kortteleihin. Kaupunginmuurissa oli neljä porttia, yksi cardon ja decumanuksen kummassakin päässä. Pohjoissivulla sijaitsi Porta palatina (Porta Romana), itäsivulla Porta Praetoria (Porta decumana), eteläsivulla Porta marmorea ja länsisivulla Porta Segusina.
Asemakaava näkyy edelleen poikkeuksellisen hyvin nykyisen Torinon keskustan asemakaavassa, siinä missä useimmissa Italian kaupungeissa asemakaavan suorissa linjauksissa on yleensä tapahtunut enemmän muutoksia keskiajalla. Cardo maximuksen linjausta noudattavat nykyisin kadut Via Porta Palatina ja Via San Tommaso, ja decumanus maximuksen linjausta Via (Giuseppe) Garibaldi.
Kaupunginmuurin ja sen porttien parhaiten säilynyt osa on Porta palatina, jossa on jäljellä antiikin aikaisia rakenteita. Niiden päälle on tehty keskiaikaisia rakenteita. Portissa on kaksi isompaa kaariaukkoa vaunuille ja niiden kummallakin sivulla kaariaukot jalankulkijoille. Portin alkuperäinen vaihe saattaa olla jo Augustuksen ajalta. Porta Praetorian jäänteitä on osana nykyistä Palazzo Madamaa.
Kaupungissa oli roomalainen teatteri, joka sijaitsi lähellä kaupunginmuureja hieman kaakkoon Porta palatinasta. Siitä on säilynyt jäänteitä nykyisen Via XX Settembren varrella. Osa jää Kuninkaallisen palatsin (Palazzo Reale) alle.
Aiheesta muualla

Kuvia tai muita tiedostoja aiheesta Augusta Taurinorum Wikimedia Commonsissa
Augusta Taurinorumin raunioita.
Augusta Taurinorumin teatterin raunioita lähellä Kuninkaallista palatsia.
BMW 003

| BMW 003 |
| --- | --- |

Valmistustiedot
Valmistaja:  BMW
Tuotantomäärä:  3 500
Tekniset tiedot
Tyyppi:  suihkumoottori
BMW 003 on yksi maailman ensimmäisistä aksiaalista kompressoria käyttävistä suihkumoottoreista ja toinen tuotantoon ehtinyt Junkers Jumo 004:n ohella ennen toisen maailmansodan loppua.